Public procurement notice: Contract Notice
Published: 2024-06-13
Region: EL431
Contract type: Services
Procedure: Open procedure
CPV classification: 79713000: Guard services
Estimated value: 444000 EUR
Submission deadline: 2024-07-12
Award criteria: price
EU fund: eu-funds

Technical requirements: Αντικείμενο της σύμβασης είναι η παροχή υπηρεσιών φύλαξης του συνόλου των εγκαταστάσεων του ΙΤΕ στο Ηράκλειο και ειδικότερα η 24ωρη φύλαξη στο campus του ΙΤΕ στην οδό Ν. Πλαστήρα 100 στα Βασιλικά Βουτών (δυτικό συγκρότημα) και του ανατολικού συγκροτήματος του ΙΤΕ στην οδό Ν. Πλαστήρα 95 στα Βασιλικά Βουτών (σε τρεις βάρδιες για το δυτικό συγκρότημα και σε τρεις βάρδιες για το ανατολικό συγκρότημα του ΙΤΕ) για δύο (2) έτη με δυνατότητα ανανέωσης δύο (1+1) επιπλέον έτη.
ΔΙΚΑΙΩΜΑ ΣΥΜΜΕΤΟΧΗΣ
1. Δικαίωμα συμμετοχής στη διαδικασία σύναψης της παρούσας σύμβασης έχουν φυσικά ή νομικά πρόσωπα
και, σε περίπτωση ενώσεων οικονομικών φορέων, τα μέλη αυτών, που είναι εγκατεστημένα σε:
α) κράτος-μέλος της Ένωσης,
β) κράτος-μέλος του Ευρωπαϊκού Οικονομικού Χώρου (Ε.Ο.Χ.),
γ) τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση
καλύπτεται από τα Παραρτήματα 1, 2, 4 και 5 και 7 και τις γενικές σημειώσεις του σχετικού με την Ένωση
Προσαρτήματος I της ως άνω Συμφωνίας, καθώς και
δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει
διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.
Στο βαθμό που καλύπτονται από τα Παραρτήματα 1, 2, 4 και 5, 6 και 7 και τις γενικές σημειώσεις του σχετικού
με την Ένωση Προσαρτήματος I της ΣΔΣ, καθώς και τις λοιπές διεθνείς συμφωνίες από τις οποίες δεσμεύεται
η Ένωση, οι αναθέτουσες αρχές επιφυλάσσουν για τα έργα, τα αγαθά, τις υπηρεσίες και τους οικονομικούς
φορείς των χωρών που έχουν υπογράψει τις εν λόγω συμφωνίες μεταχείριση εξίσου ευνοϊκή με αυτήν που
επιφυλάσσουν για τα έργα, τα αγαθά, τις υπηρεσίες και τους οικονομικούς φορείς της Ένωσης.
2. Οικονομικός φορέας συμμετέχει είτε μεμονωμένα είτε ως μέλος ένωσης. Οι ενώσεις οικονομικών φορέων,
συμπεριλαμβανομένων και των προσωρινών συμπράξεων, δεν απαιτείται να περιβληθούν συγκεκριμένη νομική
μορφή για την υποβολή προσφοράς. Η Α.Α. μπορεί να απαιτήσει από τις ενώσεις οικονομικών φορέων να
περιβληθούν συγκεκριμένη νομική μορφή, εφόσον τους ανατεθεί η σύμβαση.
Στις περιπτώσεις υποβολής προσφοράς από ένωση οικονομικών φορέων, όλα τα μέλη της ευθύνονται έναντι
της αναθέτουσας αρχής αλληλέγγυα και εις ολόκληρον.
ΚΑΤΑΛΛΗΛΟΤΗΤΑ ΑΣΚΗΣΗΣ ΕΠΑΓΓΕΛΜΑΤΙΚΗΣ ΔΡΑΣΤΗΡΙΟΤΗΤΑΣ
Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν επαγγελματική δραστηριότητα συναφή με το αντικείμενο των προς παροχή υπηρεσιών, ήτοι παροχή υπηρεσιών φύλαξης. 
Ειδικά για τους εγκατεστημένους στην Ελλάδα οικονομικούς φορείς απαιτείται να είναι εγγεγραμμένοι στο Οικείο επιμελητήριο, επαγγελματικό ή εμπορικό μητρώο (Βιοτεχνικό ή Εμπορικό ή Βιομηχανικό Επιμελητήριο) και να διαθέτουν άδεια λειτουργίας όπως προβλέπεται από τις διατάξεις του Ν.2518/97 (ΦΕΚ 164 Α') όπως ισχύει, η οποία θα είναι σε ισχύ κατά την ημέρα διενέργειας του διαγωνισμού. 
Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. 
Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που έχουν προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά ή εμπορικά μητρώα. 
Στην περίπτωση ένωσης οικονομικών φορέων η καταλληλότητα άσκησης επαγγελματικής δραστηριότητας θα πρέπει να καλύπτεται από όλα τα μέλη της ένωσης.
Ελάχιστες απαιτήσεις:
1.	Ελάχιστο ειδικό ετήσιο κύκλο εργασιών για κάθε μία από τις τρείς (3) διαχειριστικές χρήσεις 2020, 2021 και 2022: 800.000,00 Ευρώ.
2.	Ασφαλιστήριο συμβόλαιο αστικής ευθύνης έναντι επαγγελματικών κινδύνων τουλάχιστον 2.000.000 Ευρώ που θα ισχύει για το σύνολο της επικράτειας. Ασφαλιστήρια συμβόλαια αστικής ευθύνης που θα αναφέρονται αποκλειστικά σε άλλα έργα ή άλλες διευθύνσεις κινδύνου δεν θα γίνονται δεκτά.
Σε περίπτωση ένωσης οικονομικών φορέων, οι παραπάνω ελάχιστες απαιτήσεις καλύπτονται αθροιστικά από τα μέλη της ένωσης.
Ελάχιστες απαιτήσεις:
1.	Κατάλληλη εμπειρία: κατά τη διάρκεια της τελευταίας τριετίας πριν την καταληκτική ημερομηνία του διαγωνισμού να έχουν εκτελέσει τουλάχιστον τρεις (3) συμβάσεις παροχής υπηρεσιών φύλαξης, τουλάχιστον μία εκ των οποίων απαιτείται να είναι ανάλογου μεγέθους, σε είδος, όγκο και αξία με την παρούσα, ήτοι να αφορά φύλαξη δημοσίου κτηρίου αντίστοιχης έκτασης (τουλάχιστον 10.000m2) και απασχολούμενου από την αναθέτουσα αρχή προσωπικού άνω των 500 ατόμων και ετήσιας αξίας 200.000,00 €. Οι συμβάσεις απαιτείται να είναι τουλάχιστον ετήσιας διάρκειας και όχι ευκαιριακές.
2.	Επαρκές Προσωπικό: 
α.	να διαθέτουν τον απαιτούμενο αριθμό έμπειρου και εξειδικευμένου προσωπικού, ώστε να ανταπεξέλθουν επιτυχώς στις απαιτήσεις των υπό ανάθεση υπηρεσιών. Ειδικότερα απαιτείται να διαθέτουν τουλάχιστον 50 άτομα ως αορίστου χρόνου προσωπικό φύλαξης με την απαιτούμενη από την ισχύουσα νομοθεσία άδεια εργασίας προσωπικού ασφαλείας σε ισχύ. Τουλάχιστον το 50% αυτών να είναι άνω των 25 ετών και να διαθέτει τουλάχιστον τριετή εμπειρία. 
β.	Να διαθέτουν ιατρό εργασίας και τεχνικό ασφαλείας. 
Σε περίπτωση που οι διαγωνιζόμενοι προήλθαν από συγχώνευση, εξαγορά κλπ., μπορούν να υποβάλουν τα αντίστοιχα στοιχεία του προηγούμενου νομικού σχήματος από το οποίο προήλθαν. 
Σε περίπτωση ένωσης οικονομικών φορέων, η παραπάνω ελάχιστη απαίτηση αρκεί να καλύπτεται από ένα μόνο μέλος της ένωσης.
Οι οικονομικοί φορείς για την παρούσα διαδικασία σύναψης σύμβασης οφείλουν να συμμορφώνονται με:
-	με το διεθνές πρότυπο ISO 9001/2015 ή νεότερο/ισοδύναμο στο θεματικό πεδίο υπηρεσίες φύλαξης,
-	με το διεθνές πρότυπο συστήματος περιβαλλοντικής διαχείρισης ISO 14001:2015 ή νεότερο/ισοδύναμο στο θεματικό πεδίο υπηρεσίες φύλαξης και
-	με το πρότυπο ΕΛΟΤ 1801/2008 ή νεότερο/ισοδύναμο για τη διαχείριση της υγείας και ασφάλειας στην εργασία. 
Η αναθέτουσα αρχή αναγνωρίζει ισοδύναμα πιστοποιητικά που έχουν εκδοθεί από φορείς διαπιστευμένους από ισοδύναμους Οργανισμούς διαπίστευσης, εδρεύοντες και σε άλλα κράτη - μέλη σύμφωνα με τον Κανονισμό 765/2008 . Επίσης, κάνει δεκτά άλλα αποδεικτικά στοιχεία για ισοδύναμα μέτρα διασφάλισης ποιότητας, εφόσον ο ενδιαφερόμενος οικονομικός φορέας δεν είχε τη δυνατότητα να αποκτήσει τα εν λόγω πιστοποιητικά εντός των σχετικών προθεσμιών για λόγους για τους οποίους δεν ευθύνεται ο ίδιος, υπό την προϋπόθεση ότι ο οικονομικός φορέας αποδεικνύει ότι τα προτεινόμενα μέτρα διασφάλισης ποιότητας πληρούν τα απαιτούμενα πρότυπα διασφάλισης ποιότητας.

Eligibility requirements: other